Vari čiernobiely

Vari čiernobiely alebo lemur čiernobiely (lat. Varecia variegata v užšom zmysle) je druh primáta z rodu Varecia z čeľade lemurovité (Lemuridae). Spomínaný rod Varecia (po slovensky vari alebo lemur) v starších textoch (do 60./70. rokov 20. storočia) neexistoval (bol vytvorený v roku 1962) a považoval sa za súčasť rodu Lemur (po slovensky lemur). 

Staršie (do roku 2001) tvoril vari čiernobiely spolu s dnešným druhom vari červený (Varecia rubra) jeden druh, ktorý sa nazýval lemur varipoloopice. In: Malá encyklopédia biológie 1975. S. 388BURNIE, D. et al. Zviera. Bratislava: Ikar. 2002. S. 121 (autorom slov. názvov je P. Lupták)vyhláška Ministerstva životného prostredia Slovenskej republiky z 18. februára 1999 o chránených rastlinách a chránených živočíchoch a o spoločenskom ohodnocovaní chránených rastlín, chránených živočíchov a drevín (Varecia variegata v širšom zmysle, synonymá: Lemur variegatus, Lemur varius, Varecia varius) a ktorý bol (odhliadnuc od možných vyhynutých taxónov) jediným druhom rodu Varecia. V rámci tohto širšieho druhu bol predmet tohto článku (teda nečervený vari) označovaný ako poddruh Varecia variegata variegata v širšom zmysle (po slovensky lemur vari čiernobiely) a dnešný vari červený bol označovaný ako poddruh Varecia variegata rubra (po slovensky lemur vari červený). Možné poddruhy druhu vari čiernobiely (Varecia variegata v užšom zmysle) sú:
Varecia variegata subcincta - vyskytuje sa (najmä) na severovýchode Madagaskaru; pravdepodobne je správnejšie súčasťou poddruhu Varecia variegata variegata v užšom zmysle
Varecia variegata variegata v užšom zmysle - vyskytuje sa v strede východu Madagaskaru
Varecia variegata editorum - vyskytuje sa na juhovýchode Madagaskaru.Mammal Species of the World Baden AL, Holmes SM, Johnson SE, Engberg SE, Louis EE Jr, Bradley BJ. Species-level view of population structure and gene flow for a critically endangered primate (Varecia variegata). Ecol Evol. 2014;4(13):2675-2692. https://zoobojnice.sk/zviera/lemur-vari-ciernobiely/https://zoobojnice.sk/zviera/lemur-vari-cerveny/

Rovnako ako ostatné lemury je aj vari čiernobiely endemitom ostrova Madagaskar. Obýva pralesy severovýchodného Madagaskaru. Medzinárodná únia na ochranu prírody a prírodných zdrojov (IUCN) druh hodnotí ako kriticky ohrozený (2020). Populácia podľa IUCN poklesla o ≥ 80 % za posledných 21 rokov.

Telo meria asi 60 cm, chvost je rovnako dlhý. Vari čiernobiely (a červený) žije v skupinách tvorených 4 až 10 jedincami. Živí sa ovocím, listami stromov a kôrou. Samica je gravidná 99 dní, rodí 2 až 3 mláďatá.

 Referencie 

 Iné projekty 

Kategória:Lemurovité
Kategória:Kriticky ohrozené druhy